Karbala
Karbala () on kaupunki Irakissa, 100 kilometriä lounaaseen Bagdadista. Vuonna 2011 sen väkiluku oli 675 000 asukasta. Koko Karbalan piirikunnan väkiluvuksi arvioitiin 76 prosenttia Karbalan maakunnan 1,012 miljoonasta asukkaasta, mikä oli noin 770 000 asukasta (vuonna 2013). Kyseessä on maakunnan hallintokaupunki. Šiiamuslimeille se on yksi maailman pyhimmistä paikoista Mekan, Medinan ja Najafin jälkeen.
Hyvärilä
Hyvärilä on kaupunginosa Nurmeksen kaupungissa Pohjois-Karjalassa. Hyvärilä on pääosin 1950-1970-lukujen välisenä aikana rakennettu omakotialue. Hyvärilä sijaitsee Nurmeksen keskustaajaman kaakkoisosassa Kantatie 73:n eteläpuolella. Hyvärilässä on luonnonläheisyyden ansiosta hyvät virkistysmahdollisuudet. Hyvärilän länsipuolella, Ritoniemessä sijaitsee Bomban talo, jonka ympärille on rakennettu suuri karjalaisuutta kuvaava nähtävyyspuisto, jonka eteläpäässä on kylpylä. Alue sijaitsee Pielisen rannalla.